04/01/2019 | Administración LocalMunicipal
Mugardos
Prórroga da vixencia da lista de reserva e da bolsa de emprego na categoría de oficial de 2.ª para o Grupo Municipal de Emerxencias Supramunicipal (GES) da zona de Eume e Ferrol, con sede en Mugardos

ANUNCIO PRÓRROGA DA VIXENCIA DA LISTA DE RESERVA PARA A CONTRATACIÓN DE PERSOAL PARA O GRUPO DE EMERXENCIAS SUPRAMUNICIPAL E DA BOLSA DE EMPREGO NA CATEGORÍA DE OFICIAL DE 2.ª PARA O GRUPO MUNICIPAL DE EMERXENCIAS SUPRAMUNICIPAL (GES) DA ZONA DE EUME E FERROL, CON SEDE EN MUGARDOS Pola Sra. alcaldesa-presidenta do Concello de Mugardos, o día 28.12.2018, ditouse a resolución da alcaldía núm.1384/2018, que de seguido se transcribe: “RESOLUCIÓN DA ALCALDÍA NÚM.1384/2018. Tendo en conta a proposta formulada polo concelleiro de obras, servizos, medio ambiente e persoal o día 28.12.2018, obrante no expediente, e que copiada literalmente di: “Tendo en conta que pola resolución da alcaldía núm.1016/2016, de data 28.08.2016, prestouse aprobación á lista de reserva para a contratación de persoal para o Grupo de Emerxencias Supramunicipal, tra-la realización do proceso selectivo para a contratación laboral temporal do persoal do Grupo de Emerxencias Supramunicipais do Concello de Mugardos, establecéndose que a vixencia da citada lista de reserva sería ata o día 31 de decembro de 2018. Tendo en conta, así mesmo, que pola resolución da alcaldía núm.777/2018, de data 11.07.2018, prestouse aprobación á bolsa de emprego para a categoría de oficial de 2.ª para o Grupo Municipal de Emerxencias Supramunicipal (GES) da Zona de Eume e Ferrol, con sede en Mugardos, e estableceuse que a súa vixencia sería a mesma que o periodo de vixencia da Addenda de modificación do Convenio de Colaboración entre a Xunta de Galicia, a FEGAMP e as Deputacións Provinciais, en materia de emerxencias e prevención e defensa contra incendios forestais, para a creación e implantación dos Grupos de Emerxencia Supramunicipais, isto é, ata o día 31 de decembro de 2018. Atendido que polo Pleno da Corporación, en sesión realizada en data 27.12.2018, tense acordado solicitar a adhesión do Concello de Mugardos ao Convenio de Colaboración subscrito entre a Xunta de Galicia, a Federación Galega de Municipios e Provincias e as Deputacións Provinciais, en materia de emerxencias e prevención e defensa contra incendios forestais, para o desenvolvemento dos grupos de emerxencia supramunicipais, así como prorrogar os contratos formalizados cos empregados do Grupo de Emerxencias Supramunicipal ata o día 31.12.2021, data de remate da vixencia do citado convenio. E tendo en conta a necesidade de efectuar contratacións de persoal na categoría de Oficial de 2.ª para o Grupo Municipal de Emerxencias Supramunicipal (GES), nos supostos de baixa, vacantes e substitucións de calquera índole que se produzan e que non poidan ser atendidas polo persoal do Concello, faise necesario dispoñer de lista de reserva e/ou bolsa de emprego. Atendido o anterior, e dado que non é posible proceder á confección de novas listas de reserva e/ou bolsas de emprego antes do remate da súa vixencia, debido á duración dos trámites que debe de seguir o procedemento de confección das mesmas, así como a inminente entrada en vigor do Convenio de Colaboración subscrito entre a Xunta de Galicia, a Federación Galega de Municipios e Provincias e as Deputacións Provinciais, en materia de emerxencias e prevención e defensa contra incendios forestais, para o desenvolvemento dos grupos de emerxencia supramunicipais, pola presente PROPOÑO: 1.–Prorrogar, ata o día 31.12.2021, a vixencia da lista de reserva para a contratación de persoal para o Grupo de Emerxencias Supramunicipal, que fora aprobada pola Resolución da Alcaldía núm.1016/2016, de data 28.11.2016.2.–Prorrogar, ata o día 31.12.2021, a vixencia da bolsa de emprego para a categoría de oficial de 2.ª para o Grupo Municipal de Emerxencias Supramunicipal (GES) da Zona de Eume e Ferrol, con sede en Mugardos, que fora aprobada pola resolución da alcaldía núm.777/2018, de 11.07.2018, facéndose constar que soamente se formulará o oportuno contrato laboral temporal con algunha persoa da bolsa de traballo unha vez esgotada a lista de reserva para a contratación de persoal para o Grupo de Emerxencias Supramunicipal aprobada pola Resolución da Alcaldía núm.1016/2016, de data 28.11.2016, e cuxa vixencia tamén se ten prorrogado ata o día 31.12.2021.3.–Que se proceda á publicación da presente resolución mediante a inserción dun anuncio no Boletín Oficial da Provincia de A Coruña.” Pola presente RESOLVO: 1. Prestar aprobación á proposta antes transcrita. Mugardos, asinado dixitalmente na data que figura na marxe pola alcaldesa.” Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 123.1 da Lei 39/2015, do 1 de outubro). A tal efecto poderase interpoñer recurso contencioso-administrativo, no prazo de dous meses, contados dende o día seguinte ó da publicación da presente, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 28 de decembro de 2018. A ALCALDESA ASDO.: MARÍA DEL PILAR DÍAZ OTERO